張旭字伯高，蘇州吳人也。善書，尤精於草，人號之草聖。旭承技於其舅。溯其源流，則智永、虞世南也。旭性嗜酒。每醉後，號呼狂走，索筆揮灑，變化無窮，若有神助。時人呼曰張顛。嘗仕為常熟尉。崔邈、顏真卿承其法。杜甫作《飲中八仙》歌，列旭其一。或云，有公孫大娘者，善舞劍，旭目之，遂因書草。然此說無他典相佐，故或為杜撰。